Måltips

Måltips var et norsk pengespill fra Norsk Tipping som eksisterte fra 1989 til 1994. Spillet gikk ut på at man skulle tippe i hvilke 8 av 30 oppsatte fotballkamper det ble scoret flest mål. Det foregikk ukentlig og man måtte levere kupong hos en kommissær. Kupongen hadde omtrent av samme format som tippekupongen. Spillet hadde en omsetning på rundt 5 millioner kr i uken i 1992.

Prisen per rekke var en krone. Minstesummen man kunne satse for i 1989 var to kroner, og hvis ingen fikk åtte rette ble det jackpot. Det ble også utbetalt premier på syv og seks rette. Spillet startet 23. februar 1989.Aftenposten Morgen - Reklameside for spillet (21.2.1989, s.44)

Måltips ble erstattet av Oddsen i 1994.Aftenposten Morgen - Oddsen, et spill for menn mellom 20 og 40 (12.1.1994, s.27)

Referanser

Kategori:Norsk Tipping-spill
Kategori:Etableringer i 1989
Kategori:Opphør i 1994